ET Euroopa Liidu Teataja L 337/113

NÕUKOGU OTSUS,

10. detsember 2007,

Euroopa Ühenduse ja Valgevene Vabariigi vahelisele kirjavahetuse vormis lepingule, millega muudetakse Euroopa Ühenduse ja Valgevene Vabariigi vahel sõlmitud tekstiiltoodetega kauplemise lepingut, allakirjutamise ja selle ajutise kohaldamise kohta

(2007/861/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lausega,

võttes arvesse komisjoni ettepanekut,

ning arvestades järgmist:

(1) Komisjon on ühenduse nimel pidanud läbirääkimisi kirjavahetuse vormis lepingu üle, mis käsitleb olemasoleva Valgevene Vabariigiga sõlmitud tekstiiltoodetega kauplemise lepingu ja protokollide (milles on kohandatud koguselisi piirnorme) pikendamist ühe aasta võrra.

(2) Kõnealust kirjavahetuse vormis lepingut tuleks ajutiselt kohaldada alates 1. jaanuarist 2008 kuni selle sõlmimiseks vajalike menetluste lõpuleviimiseni, tingimusel et Valgevene Vabariik omalt poolt samuti lepingut ajutiselt kohaldab.

(3) Kirjavahetuse vormis lepingule tuleks ühenduse nimel alla kirjutada,

ON TEINUD JÄRGMISE OTSUSE:

Artikkel 1

Käesolevaga antakse nõukogu eesistujale õigus määrata isikud, kes on volitatud ühenduse nimel alla kirjutama Euroopa Ühenduse ja Valgevene Vabariigi vahelisele kirjavahetuse vormis lepingule (eeldusel et see sõlmitakse hilisemal kuupäeval), millega muudetakse Euroopa Ühenduse ja Valgevene Vabariigi vahelist tekstiiltoodetega kauplemise lepingut.

Artikkel 2

Kirjavahetuse vormis lepingut kohaldatakse ajutiselt alates 1. jaanuarist 2008 vastastikkuse põhimõtte alusel kuni selle ametliku sõlmimiseni.

Kirjavahetuse vormis sõlmitava lepingu tekst on lisatud käesolevale otsusele.

Artikkel 3

1. Kui Valgevene Vabariik ei täida kirjavahetuse vormis lepingu alapunkti 2.4, vähendatakse 2008. aasta kvoote 2007. aastal kohaldatud tasemeteni.

2. Otsus lõike 1 rakendamise kohta võetakse vastu nõukogu 12. oktoobri 1993. aasta määruse (EMÜ) nr 3030/93 (teatavate tekstiiltoodete kolmandatest riikidest importimise ühiseeskirjade kohta) (1) artiklis 17 osutatud menetluse kohaselt.

Artikkel 4

Käesolev otsus avaldatakse Euroopa Liidu Teatajas.

See jõustub järgmisel päeval pärast Euroopa Liidu Teatajas avaldamist.

Brüssel, 10. detsember 2007 Nõukogu nimel eesistuja L. AMADO

(1) EÜT L 275, 8.11.1993, lk 1. Määrust on viimati muudetud komisjoni määrusega (EÜ) nr 1217/2007 (ELT L 275, 19.10.2007, lk 16).

ET Euroopa Liidu Teataja L 337/114

Kirjavahetuse vormis

LEPING

Euroopa Ühenduse ja Valgevene Vabariigi vahel, millega muudetakse Euroopa Ühenduse ja Valgevene Vabariigi vahel sõlmitud tekstiiltoodetega kauplemise lepingut

Lugupeetud …

1. Mul on au viidata 1. aprillil 1993 parafeeritud Euroopa Ühenduse ja Valgevene Vabariigi vahelisele tekstiiltoodetega kauplemise lepingule, viimati muudetud ja pikendatud 27. oktoobril 2006 parafeeritud kirjavahetuse vormis lepinguga (edaspidi „leping”).

2. Pidades silmas lepingu lõppemist 31. detsembril 2007 ja kooskõlas lepingu artikli 19 lõikega 1 lepivad Euroopa Ühendus ja Valgevene Vabariik kokku lepingu kehtivuse pikendamises veel ühe aasta võrra, arvestades järgmisi muudatusi ja tingimusi:

2.1. Lepingu artikli 19 lõike 1 tekst asendatakse järgmisega: „Käesolev leping jõustub selle kuu esimesel päeval, mis järgneb kuupäevale, mil lepinguosalised on teatanud teineteisele lepingu jõustumiseks vajalike menetluste lõpuleviimisest. Seda kohaldatakse 31. detsembrini 2008.”

2.2. II lisa, milles on esitatud koguselised piirmäärad ekspordile Valgevene Vabariigist Euroopa Ühendusse, asendatakse käesoleva kirja 1. liitega.

2.3. Protokolli C lisa, milles on esitatud koguselised piirnormid ekspordile Valgevene Vabariigist Euroopa Ühendusse pärast välistöötlemistehinguid (OPT) Valgevene Vabariigis, asendatakse ajavahemikus 1. jaanuar 2008 kuni 31. detsember 2008 käesoleva kirja 2. liitega.

2.4. Euroopa Ühendusest pärit tekstiil- ja rõivatoodete impordile Valgevene Vabariiki kohaldatakse 2008. aastal tollimakse, mis ei tohi ületada 11. novembril 1999 parafeeritud Euroopa Ühenduse ja Valgevene Vabariigi vahelise kirjavahetuse vormis lepingu 4. liites 2003. aasta jaoks ette nähtud tollimakse. Kui neid määrasid ei kohaldata, on ühendusel õigus kuni lepinguperioodi lõpuni taaskehtestada proportsionaalselt 2007. aastal kohaldatud koguseliste piirnormide tasemed, mis on kindlaks määratud 27. oktoobril 2006 parafeeritud kirjavahetuses.

3. Euroopa Ühendus ja Valgevene kinnitavad kokkulepet alustada hiljemalt kuus kuud enne käesoleva lepingu kehtivusaja lõppemist konsultatsioone uue lepingu võimaliku sõlmimise üle.

4. Kui Valgevene Vabariik peaks enne käesoleva lepingu lõppemist saama Maailma Kaubandusorganisatsiooni (WTO) liikmeks, kohaldatakse alates Valgevene Vabariigi WTO liikmeks saamise kuupäevast WTO lepinguid ja eeskirju.

5. Oleksin tänulik, kui kinnitaksite, et Teie valitsus nõustub eespool esitatuga. Kui Te annate oma kinnituse, jõustub käesolev kirjavahetuse vormis leping selle kuu esimesel päeval, mis järgneb kuupäevale, mil lepinguosalised on teineteisele teatanud vajalike juriidiliste menetluste lõpuleviimisest. Seni kohaldatakse lepingut ajutiselt alates 1. jaanuarist 2008 vastastikkuse põhimõtte alusel.

Lugupidamisega

Euroopa Ühenduse nimel

1. liide „II LISA Valgevene Kategooria Ühik Kvoot alates 1. jaanuarist 2008 I A rühm 1 Tonnid 1 586 2 Tonnid 7 307 3 Tonnid 242 I B rühm 4 1 000 tükki 1 839 5 1 000 tükki 1 105 6 1 000 tükki 1 705 7 1 000 tükki 1 377 8 1 000 tükki 1 160 II A rühm 9 Tonnid 363 20 Tonnid 329 22 Tonnid 524 23 Tonnid 255 39 Tonnid 241 II B rühm 12 1 000 paari 5 959 13 1 000 tükki 2 651 15 1 000 tükki 1 726 16 1 000 tükki 186 21 1 000 tükki 930 24 1 000 tükki 844 26/27 1 000 tükki 1 117 29 1 000 tükki 468 73 1 000 tükki 329 83 Tonnid 184 III A rühm 33 Tonnid 387 36 Tonnid 1 312 37 Tonnid 463 50 Tonnid 207 III B rühm 67 Tonnid 359 74 1 000 tükki 377 90 Tonnid 208 IV rühm 115 Tonnid 322 117 Tonnid 2 543 118 Tonnid 471”

Liide 2 „PROTOKOLLI C LISA Kategooria Ühik Alates 1. jaanuarist 2008 4 1 000 tükki 6 190 5 1 000 tükki 8 628 6 1 000 tükki 11 508 7 1 000 tükki 8 638 8 1 000 tükki 2 941 12 1 000 tükki 5 815 13 1 000 tükki 911 15 1 000 tükki 5 044 16 1 000 tükki 1 027 21 1 000 tükki 3 356 24 1 000 tükki 864 26/27 1 000 tükki 4 206 29 1 000 tükki 1 705 73 1 000 tükki 6 535 83 Tonnid 868 74 1 000 tükki 1 140”

Lugupeetud …

Mul on au teatada, et sain kätte Teie … kirja, mille sisu on järgmine:

„Lugupeetud … 1. Mul on au viidata 1. aprillil 1993 parafeeritud Euroopa Ühenduse ja Valgevene Vabariigi vahelisele tekstiiltoodetega kauplemise lepingule, viimati muudetud ja pikendatud 27. oktoobril 2006 parafeeritud kirjavahetuse vormis lepinguga (edaspidi „leping”). 2. Pidades silmas lepingu lõppemist 31. detsembril 2007 ja kooskõlas lepingu artikli 19 lõikega 1 lepivad Euroopa Ühendus ja Valgevene Vabariik kokku lepingu kehtivuse pikendamises veel ühe aasta võrra, arvestades järgmisi muudatusi ja tingimusi: 2.1. Lepingu artikli 19 lõike 1 tekst asendatakse järgmisega: „Käesolev leping jõustub selle kuu esimesel päeval, mis järgneb kuupäevale, mil lepinguosalised on teatanud teineteisele lepingu jõustumiseks vajalike menetluste lõpuleviimisest. Seda kohaldatakse31. detsembrini 2008.” 2.2. II lisa, kus on esitatud koguselised piirmäärad ekspordile Valgevene Vabariigist Euroopa Ühendusse, asendatakse käesoleva kirja 1. liitega. 2.3. Protokolli C lisa, milles on esitatud koguselised piirnormid ekspordile Valgevene Vabariigist Euroopa Ühendusse pärast välistöötlemistehinguid (OPT) Valgevene Vabariigis, asendatakse ajavahemikus 1. jaanuar 2008 kuni 31. detsember 2008 käesoleva kirja 2. liitega. 2.4. Euroopa Ühendusest pärit tekstiil- ja rõivatoodete impordile Valgevene Vabariiki kohaldatakse 2008. aastal tollimakse, mis ei tohi ületada 11. novembril 1999 parafeeritud Euroopa Ühenduse ja Valgevene Vabariigi vahelise kirjavahetuse vormis lepingu 4. liites 2003. aasta jaoks ette nähtud tollimakse. Kui neid määrasid ei kohaldata, on ühendusel õigus kuni lepinguperioodi lõpuni taaskehtestada proportsionaalselt 2007. aastal kohaldatud koguseliste piirnormide tasemed, mis on kindlaks määratud 27. oktoobril 2006 parafeeritud kirjavahetuses. 3. Euroopa Ühendus ja Valgevene kinnitavad kokkulepet alustada hiljemalt kuus kuud enne käesoleva lepingu kehtivusaja lõppemist konsultatsioone uue lepingu võimaliku sõlmimise üle. 4. Kui Valgevene Vabariik peaks enne käesoleva lepingu lõppemist saama Maailma Kaubandusorganisatsiooni (WTO) liikmeks, kohaldatakse alates Valgevene Vabariigi WTO liikmeks saamise kuupäevast WTO lepinguid ja eeskirju. 5. Oleksin tänulik, kui kinnitaksite, et Teie valitsus nõustub eespool esitatuga. Kui Te annate oma kinnituse, jõustub käesolev kirjavahetuse vormis leping selle kuu esimesel päeval, mis järgneb kuupäevale, mil lepinguosalised on teineteisele teatanud vajalike juriidiliste menetluste lõpuleviimisest. Seni kohaldatakse lepingut ajutiselt alates 1. jaanuarist 2008 vastastikkuse põhimõtte alusel. Lugupidamisega”

Mul on au kinnitada, et minu valitsus nõustub Teie kirja sisuga.

Lugupidamisega